Sonbesies val in die Orde Hemiptera, die kewerfamilie (spesifiek Cicadidae), maar lyk soos reuse vlieë.
Ek hou daarvan om hulle te bekruip. My linkeroor is my dominante oor. Ek kan direk op ‘n sonbesie afstap deur my linkeroor te volg. Die regteroor ‘hoor’ die geluid goed, maar ek sukkel om in die regte rigting te fokus.
Die enigste probleem is dat hulle ophou die oomblik as hulle bewus raak van jou. Soms is ek gelukkig dan gewaar ek hulle eerste en dan kan hy maar stilbly, ek kan stadig nader beweeg. Hulle vlieg gewoonlik ‘n entjie weg voor ek en my kamera binne fokusafstand kan kom. As jy nie sien waar hy land nie, wag jy tevergeefs vir hom om weer sy deuntjie te sing.
Mimikrie is die vermoeë om soos iets anders te lyk as wat jy werklik is, of om iets anders na te boots. Somtyds boots die dier ‘n ander dier se vorm, kleur of gedrag na; en somtyds word die natuurlike omgewing van die dier nageboots.